تېرو ۲۴ ساعتونو کې د سرې میاشتې د فعالیتونو خبرونه: کابل: * د افغانی سرې میاشتې سرپرست عمومی رئیس ښاغلی مولوی مطیع الحق خالص د اندونیزیا د سرې میاشتې له رئیس ښاغلی محمد یوسف کالا او مل پلاوی سره د دواړو لوریو ترمنځ د ګډو هڅو او همکاریو د لا پراختیا په موخه ناسته وکړه. * ‏د سوری زړه په رنځ اخته ۳۰ تنه ماشومان ۴ کورنیو روغتونونو ته د درملنې په موخه ور وپېژندل شول. کاپیسا: د سختو ورښتونو له امله له ۱۰۰ زیانمنو شویو کورنیو سره په ټولیزه توګه ۷۵۰،۰۰۰ افغانۍ نغدی مرسته ترسره شوه. تخار/ بغلان: له ۶۵۰ سېلاب ځپلو کورنیو سره د ۶۲.۳۷۵ ټنه خوراکی توکو تر څنګ د ۲۰۰ کارتنه خُرما او ۵۰ خېمو مرسته ترسره شوه. بلخ: د ولایتی مجامع د غړو تر منځ درې میاشتنۍ غونډه ترسره شوه.